Minister Villu Reiljan
Keskkonnaministeerium
Toompuiestee 24 
15172 Tallinn
						20. september 2004

Paluküla Hiiemägi

Lugupeetud minister!

Tuletame Teile meelde, et me pole seni saanud vastuseid käesoleva aasta 31. märtsil, 02. aprillil ja 11. juunil Paluküla hiiemäe asjus saadetud kirjadele.

Lühidalt saadetud kirjadest. Edastasime Teile käesoleva aasta 31. märtsil enam kui pooleteise tuhande inimese pöördumise Rapla maakonnas Kõnnumaa maastikukaitsealal asuva Paluküla hiiemäe kaitseks. Mõni päev hiljem, 02. aprillil lähetasime Teile Paluküla hiiemäe asjus kirja, millele oli lisatud folkloristlik eksperthinnang, arheoloogiaalane eksperthinnang ja Maavalla Koja pressiteade. 

Et me enam kui kahe kuu jooksul polnud vastust saanud, lähetasime 11. juunil Teile uue järelepärimise. Kirjale lisasime 193 inimese pöördumise Paluküla Hiiemäe kaitseks. 

Vahepeal on Paluküla hiiemäe kaitseks koostatud pöördumisega ühinenud veel 38 inimest. Edastame Teile allkirjastatud pöördumised. Seega on meie andmetel Paluküla Hiiemäe kaitseks Teile pöördumise saatnud 1829 inimest.

Ootame jätkuvalt Teie vastust.

Lisa 1: Pöördumine Paluküla hiiemäe kaitseks 4 lehel.

Austusega

Ahto Kaasik
Taarausuliste ja Maausuliste Maavalla Koja kirjutaja